
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Αντικατάσταση των διατάξεων του Οργανισμού του 
κοινωφελούς ιδρύματος, με την επωνυμία ΙΔΡΥΜ Α 
ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ 
που εγκρίθηκε με το από 15.12.1991 Προεδρικό 

Διάταγμα (ΦΕΚ974/Β). 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
Τροποποίηση της 16962/12.8.91 απόφασης της Νο¬ 
μαρχίας Αθηνών.. 

Τροποποίηση της 16957/12.8.91 απόφασης της Νο¬ 
μαρχίας Αθηνών. 

Τροποποίηση της 16956/12.8.91 απόφασης της Νο¬ 
μαρχίας Αθηνών... 

Διάλυση Δημοτικής ΕπιχείρησηςΑδρανών Υλικών και 

Ασφαλτομίγματος του Δήμου Κιλκίς. 5 

Μεταβίβαση αρμοδιότητας επί ασφ/κής περιοχής Κοι¬ 
νότητας Βερδικούσας Λάρισας απο το Παρ/μα ΙΚΑ 
Τυρνάβου στο Παρ/μα ΙΚΑ Ελασσόνας. 6 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Αντικατάσταση των διατάξεων του Οργανισμού του κοι¬ 
νωφελούς ιδρύματος, με την επωνυμία ΊΔΡΥΜΑ ΟΙ¬ 
ΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ" που ε- 
γκρίθηκε με το από 15.12.1991 Προεδρικό Δισταγμό 
(ΦΕΚ 974/Β’) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Τ > Τις^ < διατάξεις : α) του από 15.12.1991 Π.Δ. (ΦΕΚ 
974/Β) με το οποίο εγκρίθηκε η σύσταση του κοινωφε¬ 
λούς ιδρύματος με την επωνυμία ΊΔΡΥΜΑ ΟΙΚΟΝΟΜΙ¬ 
ΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ" που συστηθηκε α¬ 
πό τους Δημήτριο Μαρινόπουλο του Παναγιώτη, Δημη- 
τριο Κυριαζή του Σωτηρίου και Σταμάτη-Ελευθέριο 
Μαντζαβίνο του Γεωργίου μετηναριθμ. 10795/5 9.1991 
πράξη του συμβολαιογράφου Αθηνών Γεωργίου Κλικιζου 


β) του άρθρου 12 του οργανισμού του ιδρύματος γ) των 
άρθρων 98 του Α.Ν. 2039/1939 και 110 και 119 του Αστι¬ 
κού Κώδικα. 

2. Το αριθ. 28/15.12.97 Πρακτικό του Διοικητικού συμ¬ 
βουλίου του Ιδρύματος, με το οποίο προτείνει την αντι- 
κτάσταση των διατάξεων του οργανισμού. 

3. Την από 16.2.1998 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 

922/Β/7.10.96). , . - 

Με πρόταση των Υπουργών Εθνικής Οικονομίας, Ανα- 
πτύξης και του Υφυπουργού Οικονομικών, αποφασίζου¬ 
με: 

Άρθρο μόνο 

Εγκρίνουμε την αντικατάσταση των διατάξεων του ορ¬ 
γανισμού του ιδρύματος με την επωνυμία "ΙΔΡΥΜΑ ΟΙΚΟ¬ 
ΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ", που εγκρι- 
θηκε με το από 15.12.1991 Π. Δ/γμα (ΦΕΚ 974/Β), ο οποί¬ 
ος αποτελείται από δεκατρία άρθρα (13) και 
καταχωρίζεται ως ακολούθως: 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ίδρυμα με την επωνυμία “ΙΔΡΥΜΑ ΟΙ¬ 
ΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ" που συ- 
στήθηκε από τους Δημήτριο Παναγιώτη Μαρινοπουλο, 
Δημήτριο Σωτηρίου Κυριαζή και Σταμάτη - Ελευθέριο Γε¬ 
ωργίου Μαντζαβίνο με την αριθμ. 10795/5.9.1991 πράξη 
του Συμβολαιογράφου Αθηνών Γεωργίου Σωτήριου Κλικι- 
ζου, αποτελεί νομικό πρόσωπο ιδιωτικού δικαίου και διε 
πεται από τις διατάξεις της παραπάνω συστατικής πρά¬ 
ξης του παρόντος οργανισμού, του άρθρου 36 του 
2008/1992 και του Α.Ν. 2039/1939, όπως κάθε φορά ισχυ- 
; ει ο νόμος αυτός και των διαταγμάτων που εκδόθηκαν η 
θα εκδοθούν σε εκτέλεση του νόμου τούτου. 

2 Έδρα του Ιδρύματος είναι η Αθήνα. 

3 Η σφραγίδα του Ιδρύματος είναι στρογγυλή και ανα- 
- γράφει περιμετρικά, μέσα σε πλαίσιο την επωνυμία του I- 
> δρύματος και στο μέσον αυτής την έδρα και το έτος ε- 

I γκρισης της σύστασής του. 

ι Για τις σχέσεις του με την αλλοδαπή, το Ιδρυμα μετά- 









φράζει στα Αγγλικά την επωνυμία και τα λοιπά στοιχεία 
της σφραγίδας του. Η επωνυμία του Ιδρύματος αποδίδε¬ 
ται στα αγγλικό ως εξής: Τουηάαΐίοη ίοτ Εοοηοπιϊο αηά 
ΙηάυεΙπαΙ ΗθδθαΓοά' 1 (ΙΟΒΕ). 

Άρθρο 2 
Σκοποί 

1. Σκοποί του Ιδρύματος είναι: 
α) Η επιστημονική διερεύνηση και ανάλυση των οικονο¬ 
μικών, βιομηχανικών και επιχειρησιακών θεμάτων που α¬ 
φορούν την ανάπτυξη της Ελληνικής και Ευρωπαϊκής οι¬ 
κονομίας, ως και η εξαγωγή συμπερασμάτων, καθώς επί¬ 
σης η διαμόρφωση προτάσεων υποβοήθησης στην 
επίλυση των διαφόρων αναπτυξιακών προβλημάτων της 
Ελληνικής και Ευρωπαϊκής Οικονομίας. 

β) Η παρακολούθηση και μελέτη των εξελίξεων της Ελ¬ 
ληνικής και διεθνούς οικονομίας και η αξιολόγηση αυτών 

για τη διαγραφή προβλέψεων περί των πιθανών μελλοντι¬ 
κών εξελίξεων αυτής. 

Υ) Η συλλογή, παρακολούθηση και δημιουργία βάσεων 
δεδομένων με οικονομικά μεγέθη και πληροφορίες για 
την Ελληνική και Διεθνή Οικονομία και κλάδους αυτών και 
η με κάθε τρόπο αξιοποίησή τους. 

δ) Η ανάληψη μελετών γενικότερου ενδιαφέροντος του 
Ιδιωτικού και Δημόσιου Τομέα σχετικών με τους παραπά¬ 
νω σκοπούς του Ιδρύματος. 

ε) Η θεσμοθέτηση, προκήρυξη και απονομή βραβείων 
σε συγγραφικά έργα, που αφορούν οικονομικά, βιομηχα- 
δρύμστος ΟΙΠ ° θέμσΤα ’ σχετικά Με τους σκοπούς του I- 

στ) Η θεσμοθέτηση, προκήρυξη και χορήγηση οικονο¬ 
μικών ενισχύσεων για την προώθηση ερευνών και μελε¬ 
τών, σχετικών με τους σκοπούς του Ιδρύματος, και 
ζ) Η διοργάνωση συνεδρίων, σεμιναρίων και προβολών, 
ως και η έκδοση βιβλίων και περιοδικών, για την προώθη- 

δρύμαχος ν ^ Ερευνών ’ σ Χ ΕΓΠκών Με τους σκοπούς του I- 

2. Για την υλοποίηση των σκοπών του το Ίδρυμα είναι 
δυνατόν να ιδρύει, συμμετέχει σε ή να συνεργάζεται με 
αλλα ιδρύματα και φορείς με παρεμφερείς σκοπούς ό¬ 
πως επίσης και να ιδρύει παραρτήματα σε άλλες πόλεις. 

Άρθρο 3 ’ 


Περιουσία - Πόροι 

1. Περιουσία του Ιδρύματος αποτελούν 

α) το ακίνητο που βρίσκεται επί της οδού Τσάμη Καρα- 
τασου 11 στην Αθήνα συνολικής αναπόσβεσης αξίας εκα- 
τον είκοσι οκτώ εκατομμυρίων (128.000.000) δραχμών. 

β) Παγια στοιχεία, ήτοι βιβλία, έπιπλα, μηχανήματα κλπ 
συνολικής αναπόσβεστης αξίας ένδεκα εκατομμυρίων 
πεντακοσιων χιλιάδων (11.500.000) δραχμών. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων και οι εισπράξεις από την διάθεση 
μελετών και δημοσιευμάτων του Ιδρύματος. 

β) Οι τόκοι από τις καταθέσεις του σε Τράπεζες ή άλ- 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήπστε 
φυσικού η νομικού προσώπου ή οργανισμού, από την Ελ¬ 
λάδα η το εξωτερικό, προς αυτό. Όσοι προσφέρουν με ο- 
ποιοδηποτε τρόπο στο Ίδρυμα ή αναλαμβάνουν την οικο¬ 
νομική κάλυψη συγκεκριμένων κοινωφελών δραστηριο¬ 


τήτων εντός των σκοπών του Ιδρύματος ή συμπαρίστα- 
νται στις προσπάθειες εξυπηρέτησης των σκοπών του I- 
ρυματος, απολαμβάνουν πλεονεκτήματα ή και τίτλους 
(όπως Φίλος του Ιδρύματος, Χορηγός κλπ.) που θα καθο¬ 
ρίζονται με απόφαση του Διοικητικού Συμβουλίου του I- 
ορυματος. 

δ) Η χρηματοδότηση από τον Κρατικό Προϋπολογισμό 
Τα χορηγούμενα πλεονεκτήματα, δεν πρέπει να έχουν 
τη μορφή της αντιπαροχής που να αναιρεί το χαρακτήρα 
της κοινωφελούς προσφοράς των παραπάνω προσώπων. 

Άρθρο 4 


Διοίκηση 

1. Το Ιδρυμα διοικείται από πεντηκονταμελές (50) Διοι¬ 
κητικό Συμβούλιο που αποτελείται από τους: 

1. Αθανασόπουλο Παναγιώτη 

2. Αντωνίου Σωκράτη 

3. Βαράγκη Ελένη 

4. Γόντικα Γεώργιο 

5. Ζερίτη Πάνο 

6. Θωμόπουλο Παναγιώτη 

7. Ιωακειμίδη Παναγιώτη 

8. Καλοφωλιά Γεώργιο 
Θ.Κανελλοπουλο Ανδρέα 

10. Καρατζά Θεόδωρο 

11. ΚοκοτόΣπύρο 

12. Κορτέση Μιχαήλ 

13. Κουκλέλη Κωνσταντίνο 

14. Κουτσουμάρη Σύνθια 

15. Κυριαζή Δημήτριο 

1 ο. Κυριακόπουλο Κωνσταντίνο 

17. Κυριακόπουλο Λουκά 

18. Κωνσταντινίδη Γεώργιο 

19. Λαναρά Γεώργιο 

20. Λώ Ματθαίο 

21. Μακρυδάκη Στυλιανό 

22. Μαντζαβίνο Σταμάτη 

23. Μανωλά Γεώργιο 

24. Μαρινόπουλο Δημήτριο 

25. Μαρινόπουλο Πάνο Δ. 

26. Μαρκόπουλο Ιωάννη 

27. Μετσοβίτη Χρήστο 

28. Μπακάκο Γεώργιο 

29. Μπεκιάρη Γεώργιο 

30. Μπλούνα Χαράλαμπο 

31. Μπούμη Ανδρονίκη 

32. Μωϋσή Ραφαήλ 

33. Νανόπουλο Νικόλαο 

34. Νικολίτσα Αθανάσιο 

35. Παλαιολόγο Δούκα 

36. Παπαθανασίου Ιωάννη 

37. Παπαλεξόπουλο Δημήτριο 

38. Παπαλεξόπουλο Θεόδωρο 

39. Πιπέρογλου Ιωάννη 

40. Προβόπουλο Γ εώργιο 

41. Σαραντόπουλο Κωνσταντίνο 

42. Σαρρή Μαρία 

43. Στράτο Ιάσωνα 

44. Συμεωνίδη Δημήτριο 

45. Ταβουλάρη Νικόλαο 

46. Τακά Βασίλειο 

47. Τζωάννο Ιωάννη 

48. Τρίχα Νικόλαο 

49. Φιλίππου Αθανάσιο 

50. Χαλαμανδάρη Ηλία 

Το Διοικητικό Συμβούλιο βρίσκεται σε νόμιμη σύνθεση, 
έστω και εάν για οποιοδήποτε λόγο, τα μέλη του περιορι¬ 
στούν σε είκοσι πέντε (25). 

2. Τα μέλη του Διοικητικού Συμβουλίου εκλέγουν με α¬ 
πόλυτη πλειοψηφία έπειτα από ψηφοφορία, τον Πρόε¬ 
δρο, τον Α' και Β’ Αντιπρόεδρο, το Γραμματέα και τον Τα¬ 
μία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών με νέο μέλος του οποίου η θητεία 
διαρκεί μέχρι τη λήξη της θητείας του μέλους που κατεί¬ 
χε την κενωθείσα θέση. 

4. Το Διοικητικό Συμβούλιο συνεδριάζειτακτικά κάθε τε¬ 
τράμηνο στην έδρα του Ιδρύματος, έκτακτα δε όποτετο 
ζητήσει ο Πρόεδρος ή σε περίπτωση κωλύματος του ο νό¬ 
μιμος αναπληρωτής του ή δώδεκα (12) από τα μέλη του, 
με γραπτή αίτησή τους προς τον Πρόεδρο ή το νόμιμο α¬ 
ναπληρωτή του, πάντοτε όμως έπειτα από πρόσκληση 
του Προέδρου ή του νομίμου αναπληρωτή του. 

5. Το Διοικητικό Συμβούλιο βρίσκεται σε απαρτία όταν 
τα παρόντα και εκπροσωπούμενα μέλη είναι περισσότερα 
από τα απάντα. Μεταξύ των παρόντων πρέπει υποχρεωτι¬ 
κά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος ή ο νόμιμος αναπληρωτής του. 

Μέλος που κωλύεται μπορεί να αντιπροσωπευθεί από 
άλλο μέλος του Διοικητικού Συμβουλίου με γραπτή εξου¬ 
σιοδότησή του προς το Διοικητικό Συμβούλιο. Κάθε μέ¬ 
λος έχει δικαίωμα να αντιπροσωπεύει ένα μόνο μέλοςτου 
Διοικητικού Συμβουλίου. 

7. Σε περίπτωση που κάποιο μέλοςτου Διοικητικού Συμ¬ 
βουλίου απουσιάσει αδικαιολόγητα ή δεν εκπροσωπηθεί 
σε τρεις συνεχείς συνεδριάσεις θεωρείται άτι έχει παραι¬ 
τηθεί σιωπηρά και βεβαιώνεται με σχετική απόφαση του 
Διοικητικού Συμβουλίου και η κενή θέση αυτού συμπλη¬ 
ρώνεται κατά τα οριζόμενα στηνπαρ. 3 του παρόντος άρ¬ 
θρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση και σε περίπτωση άρνησης κάποιου 
μέλους να υπογράψει, η άρνηση αναγράφεται στο πρα¬ 
κτικό και υπογράφεται από τον Πρόεδρο ή το νόμιμο ανα¬ 
πληρωτή του. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του Ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

10. Η θητεία των μελών του Διοικητικού Συμβουλίου εί¬ 
ναι τετραετής. Κατ’ εξαίρεση η θητεία των είκοσι πέντε 
(25) μελών του Δ.Σ. είναι διετής. Κατά την πρώτη συνε¬ 
δρίαση του Διοικητικού Συμβουλίου θα οριστούν με κλή¬ 
ρωση τα μέλη των οποίων η θητεία θα λήξει μετά διετία ε¬ 


νώ των υπολοίπων θα λήξει μετά τετραετία. Τα εναπομέ- 
νοντα μέλη εκλέγουν νέα μέλη ισάριθμα με αυτά που έλη- 
ξεη θητείατους. Μέλη του Διοικητικού Συμβουλίουτων ο¬ 
ποίων έληξε η θητεία μπορούν να επανεκλεγούν. 

Η παραπάνω διαδικασία ανανέωσης επαναλαμβάνεται 
ανά διετία κάθε φορά για το 1/2 των μελών του Διοικητι¬ 
κού Συμβουλίου. Προτάσεις για υποψηφιότητες μελών 
του Διοικητικού Συμβουλίου μπορούν να υποβληθούν μό¬ 
νον από μέλη του Διοικητικού Συμβουλίου. 

11. Με απόφαση του Διοικητικού Συμβουλίου είναι δυ¬ 
νατόν να εκλεγούν απ’ αυτό ως μέλη και να συμμετέχουν 
στο Διοικητικό Συμβούλιο εκπρόσωποιτων κατωτέρω φο¬ 
ρέων: 

1) Από ένας (1) εκπρόσωπος των Τραπεζών Ελλάδος, 
Εθνικής, Εμπορικής, Πίστεως, Ε.Τ.Β.Α. και Ε.Τ.Ε.Β.Α. υ¬ 
ποδεικνυόμενοι από τις Διοικήσεις τους. 

2) Από δύο (2) εκπρόσωποιτων Υπουργείων Εθνικής Οι¬ 
κονομίας και Οικονομικών, με βαθμό Γ ενικού Διευθυντή ή 
Διευθυντή, που θα υποδεικνύονται από τους αντίστοι¬ 
χους Υπουργούς. 

3) Δύο (2) εκπρόσωποι του Συνδέσμου Ελληνικών Βιο¬ 
μηχανιών, που θα υποδεικνύονται από τη Διοίκηση αυ¬ 
τού. 

4) Ένας (1) εκπρόσωπος του Συνδέσμου Βιομηχανιών 
Βορείου Ελλάδος, που θα υποδεικνύεται από τη Διοίκηση 
αυτού. 

12. Το Διοικητικό Συμβούλιο εκλέγει απότα μέλη του δε- 
καμελή (10) Εκτελεστική Επιτροπή στην οποία μεταβιβά¬ 
ζει με απόφασή του, κατά πλήρη δικαιοδοσία ορισμένες 
από τις αρμοδιότητές του και αναθέτει επίσης την εκτέ¬ 
λεση συγκεκριμένου έργου, μέσα στα πλαίσια γενικών ο¬ 
δηγιών που παρέχει προς τούτο. 

Η Εκτελεστική Εππροπή έχει αρμοδιότητα να προβαίνει 
στις αναγκαίες ενέργειες για την πραγματοποίηση κάθε 
γενικής ή ειδικής απόφασης του Διοικητικού Συμβουλίου, 
με βάση την εξουσιοδότησή του. Οι αποφάσεις της Εκτε¬ 
λεστικής Επιτροπής, που εκδίδονται στα πλαίσια της πα¬ 
ραπάνω αρμοδιότητάς της, εκτελούνται ως αποφάσεις 
του Διοικητικού Συμβουλίου του Ιδρύματος. 

Την ευθύνη για όλες τις πράξεις της Εκτελεστικής Επι¬ 
τροπής έχει έναντι της εποπτεύουσας Αρχής, ολόκληρο 
το Διοικητικό Συμβούλιο του Ιδρύματος. 

Στην Εκτελεστική Εππροπή προεδρεύει ο Πρόεδρος 
του Διοικητικού Συμβουλίου του Ιδρύματος ή ο νόμιμος α¬ 
ναπληρωτής του. 

13. Το Διοικητικό Συμβούλιο έχει το δικαίωμα να εκλέγει 
Επιστημονικό Συμβούλιο που απαρτίζεται από 5 έως 9 
διακεκριμένους επιστήμονες. Το Επιστημονικό Συμβού¬ 
λιο είναι όργανο συμβουλευτικό και έχει ως έργο: α) την 
εισήγηση/τεκμηρίωση προς το ΔΣ της βασικής θεματο¬ 
λογίας του ερευνητικού προγράμματος του ΙΟΒΕ, β) την 
παρακολούθηση της προόδου των μελετών, γ) την διαδι¬ 
κασία επιστημονικής κρίσεως ή και ενδεχόμενης βελτίω¬ 
σης κάθε μελέτης προ της δημοσιεύσεως/εκδόσεώςτης. 
Η λειτουργίατου Επιστημονικού Συμβουλίου καθορίζεται 
από το Διοικητικό Συμβούλιο. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργίατου, τη 
διάθεση των πόρων αυτού, καθώς και για κάθε ενέργεια 

που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Ν. 2008/1992, 
του Ν. 1610/1986 και του Α.Ν. 2039/1939 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Αθηνών) τον προϋπολογισμό και α¬ 
πολογισμό του Ιδρύματος, σύμφωνα με τις διατάξεις των 
άρθρων 101 και 102του Α.Ν. 2039/1939 Β.Δ/τος (ΦΕΚ552 
Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του Ιδρύματος. 

β) Διορίζει τον Γενικό Διευθυντή και αποφασίζει την 
πρόσληψη του αναγκαίου προσωπικού του Ιδρύματος με 
την προϋπόθεση όμως ότι υπάρχει ανπ'στοιχη πίστωση 
στον εγκεκριμένο προϋπολογισμό του. Προσδιορίζει τα 
δικαιώματα, τις υποχρεώσεις και τα ειδικότερα καθήκο¬ 
ντα του παραπάνω προσωπικού, καθώς και την αμοιβή 
του, σύμφωνα με τους όρους των συλλογικών συμβάσε¬ 
ων εργασίας και τις διατάξεις γενικότερα της εργατικής 
νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του Ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη Φίλων, Χορηγών, Δωρητών και Ευεργετώντου Ιδρύ¬ 
ματος. 

ε) Καθορίζει τις προϋποθέσεις για την απόκτηση της ι¬ 
διότητας των "Φίλων του Ιδρύματος", απονέμει τον τίτλο 
του "Χορηγού", "Δωρητή" και "Ευεργέτη" του Ιδρύματος 
και καθορίζει τα πλεονεκτήματα που απολαμβάνει καθέ¬ 
νας απ’ αυτούς. 

στ) Χορηγεί τις απαραίτητες εξουσιοδοτήσεις εκπρο¬ 
σώπησης του Ιδρύματος σε ένα ή περισσότερα μέλη του 
ή σε τρίτους και 

ζ) Καταρτίζει το ετήσιο πρόγραμμα δράσης για την υ¬ 
λοποίηση των σκοπών του Ιδρύματος. 

3 . Το Διοικητικό Συμβούλιο μπορεί να μεταβιβάζει απο¬ 
κλειστικά και μόνο εγγράφως, ολικά ή μερικά, σε ένα ή πε¬ 
ρισσότερα από τα μέλη του ή σε ένα ή περισσότερους α¬ 
πό τους υπαλλήλους του Ιδρύματος ή σε ένα ή περισσό¬ 
τερους τρίτους τις εξουσίες του (εκτός από εκείνες που 
απαιτούν, σύμφωνα με το Νόμο, συλλογική ενέργεια) και 
να παρέχει στα πρόσωπα αυτά την δυνατότητα να εξου¬ 
σιοδοτούν γραπτά και άλλα πρόσωπα για να ασκούν τις ε¬ 
ξουσίες εκείνες που ειδικά για αυτό το σκοπό καθορίζει το 
Διοικητικό Συμβούλιο κάθε φορά. 

Αρθρο 6 

Αρμοδιότητες Προέδρου 

1 Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλείτο Διοικητικό Συμβούλιο και την Εκτελεστική 
Επιτροπή σε τακτικές και έκτακτες συνεδριάσεις, κηρύσ¬ 


σει την έναρξη και λήξη αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση και στα μέλη της Εκτελε¬ 
στικής Επιτροπής εντός ευλόγου χρόνου πριν από τη συ¬ 
νεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν στο Δι¬ 
οικητικό Συμβούλιο και στην Εκτελεστική Επιτροπή την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγεάαι στο Διοικητικό Συμβούλιο και στην Εκτελε¬ 
στική Επιτροπή τα θέματα της συζήτησης. Μπορεί όμως, 
όποτε κρίνει σκόπιμο, να αναθέτειτην εισήγηση διαφόρων 
θεμάτων σε άλλο μέλος του Διοικητικού Συμβουλίου, 
ε) Αλληλογραφεί με τις Αρχές, 
στ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού, και 

ζ) Καταρτίζει την ετήσια Έκθεση Πεπραγμένων του Δι¬ 
οικητικού Συμβουλίου. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Α’ Αντιπρόεδρος και σε περίπτωση απουσίας ή 
κωλύματος τούτου, ο Β’ Αντιπρόεδρος του Διοικητικού 
Συμβουλίου. 

Άρθρο 7 

Αρμοδιότητες Γ ραμματέα 
1. Ο Γραμματέας του Ιδρύματος: 
α) Συνυπογράφει με τον Πρόεδρο ή το νόμιμο ανα¬ 
πληρωτή του κάθε έγγραφο του Ιδρύματος προς τις 
αρχές. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του Ιδρύματος και ευθύνεται για 
την καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα- 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του Ιδρύματος: 
α) Εισπράττει όλα τα έσοδα τούτου, 
β) Καταθέτει τα έσοδα του Ιδρύματος σε ένα ή περισ¬ 
σότερα από τα πιστωτικά ιδρύματα που ορίζονται στο άρ¬ 
θρο 73 του Α.Ν. 2039/1939 ή άλλες Τράπεζες, έχοντας 
την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επει- 
γουσών δαπανών του Ιδρύματος, το ύψος του οποίου κα¬ 
θορίζεται με απόφαση του Διοικητικού Συμβουλίου στην 
αρχή κάθε έτους. 

γ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

δ) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 9 

Αρμοδιότητες Γενικού Διευθυντή 

1. Ο Γενικός Διευθυντής του Ιδρύματος: 

α) Είναι ειδικός επιστήμονας με εμπειρία στα θέματα 
που σχετίζονται με την εκπλήρωση των σκοπών του Ιδρύ¬ 
ματος και αμείβεται σύμφωνα με τους όρους της εργατι¬ 
κής νομοθεσίας καιτης σχετικής σύμβασης απασχόλησής 
του. 

β) Είναι το κύριο εκτελεστικό όργανο του Ιδρύματος και 
προϊσταται του προσωπικού αυτού και 

γ) Μετέχει ως εισηγητής, χωρίς δικαίωμα ψήφου, στις 
συνεδριάσεις του Διοικητικού Συμβουλίου και της Εκτε¬ 
λεστικής Επιτροπής και εκτελείτις αποφάσεις αυτών. 

δ) Μετέχει στο Επιστημονικό Συμβούλιο. 

2. Με απόφαση του Διοικητικού Συμβουλίου είναι δυνα¬ 
τόν να θεσμοθετηθεί θέση/εις Αναπληρωτού Γενικού Δι- 
ευθυντή/ων με αρμοδιότητες που θα καθορίζονται από το 
Διοικητικό Συμβούλιο. 

Άρθρο 10 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

,2.1-1 οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552/Α/22.12.1939). 

3. Με απόφαση του Διοικητικού Συμβουλίου του Ιδρύ¬ 
ματος καθορίζεται το όργανο (Σώμα Ορκωτών Λογιστών 
ή άλλη διεθνώς αναγνωρισμένη και λειτουργούσα στην 
Ελλάδα ελεγκτική εταιρία) που θα διενεργεί τον εσωτερι¬ 
κό έλεγχο της διαχείρισης του Ιδρύματος. 

Άρθρο 11 
Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλίακαι 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο πρακτικών συνεδριάσεων της Εκτελεστικής Ε¬ 
πιτροπής. 

δ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του Ιδρύματος που πραγματο¬ 
ποιούνται στη διάρκεια της χρήσης. 

ε) Βιβλίο - μητρώο χορήγησης οικονομικών ενισχύσεων 
και βραβείων και 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 


τητα για την παρακολούθηση της διαχείρισης της περι¬ 
ουσίας του Ιδρύματος και της εκτέλεσης των σκοπών 
του. 

Άρθρο 12 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού ή σύμφωνα με τις ισχύουσες 
κάθε φορά νόμιμες διαδικασίες. 

Άρθρο 13 

Διάλυση του Ιδρύματος - Τύχη περιουσίας αυτού 

Το Ίδρυμα διαλύεται όταν και όπως ο νόμος ορίζει. 

Πρόταση διάλυσης του Ιδρύματος μπορεί να υποβληθεί 
και από το Διοικητικό Συμβούλιο αυτού, που αποφασίζει 
με πλειοψηφία τριάντα πέντε (35) τουλάχιστον από τα πε¬ 
νήντα (50) μέλη του. 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέρχεται στο Οικονομικό 
Πανεπιστήμιο Αθηνών (πρώην ΑΣΟΕΕ). 

Στους Υπουργούς Εθνικής Οικονομίας, Ανάπτυξης και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 29 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝ. ΠΑΠΑΝΤΩΝΙΟΥ ΒΑΣΩ ΠΑΠΑΝΡΕΟΥ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓ. ΔΡΥΣ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 20961 (2) 

Τροποποίηση της 16962/12.8.91 απόφασης της Νομαρ¬ 
χίας Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 16962/12.8.91 απόφαση της Νομαρχίας Αθηνών 
που δημοσιεύθηκε στο ΦΕΚ 934/τ.Β'/14.11.91 και αφορά 
τη σύσταση στο Δήμο Υμηττού ίδιου Ν.Π. με το όνομα 
«Σχολική Επιτροπή 1ης Τεχνικής Σχολής και 1ου Τ.Ε.Λ. 
Δήμου Υμηττού». 

2. Την 32/98 απόφαση του Δημοτικού Συμβουλίου του 
Δήμου Υμηττού, αποφασίζουμε: 

Τροποποιούμε το άρθρο 1 της 16962/12.8.91 απόφα¬ 
σης της Νομαρχίας Αθηνών ως εξής: 

Συστήνουμε στο Δήμο Υμηττού του Νομού Αττικής ίδιο 
Νομικό Πρόσωπο με το όνομα «Σχολική Επιτροπή 1ης Τε¬ 
χνικής Σχολής Υμηττού - 1ου Τ.Ε.Λ. Υμηττού και ΣΕΚ Υ¬ 
μηττού». 

Κατά τα λοιπά ισχύει ως έχει η 16962/12.8.91 απόφαση 
της Νομαρχίας Αθηνών. 

Κάλυψη δαπάνης 

Από τις διατάξεις αυτής της απόφασης δεν προκαλεπαι 
δαπάνη σε βάροςτου προϋπολογισμού του Δήμου Υμηττού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Νοεμβρίου 1998 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. 20962 (3) 

Τροποποίηση της 16957/12.8.91 απόφασης της Νομαρ¬ 
χίας Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την 16957/12.8.91 απόφαση της Νομαρχίας Αθηνών 
που δημοσιεύθηκε στο ΦΕΚ934/τ.Β'/14.11.91 και αφορά 
τη σύσταση στο Δήμο Υμηττού ίδιου Ν.Π. με το όνομα 
«Σχολική Επιτροπή 4ου Δημοτικού Σχολείου - 3ου Δημ. 
Σχολείου (Δάφνης) και 1ου Νηπιαγωγείου Δήμου Υμητ¬ 
τού». 

2. Την 30/98 απόφαση του Δημοτικού Συμβουλίου του 
Δήμου Υμηττού, αποφασίζουμε: 

Τροποποιούμε το άρθρο 1 της 16957/12.8.91 απόφα¬ 
σης της Νομαρχίας Αθηνών ως εξής: 

Συστήνουμε στο Δήμο Υμηττού του Νομού Αττικής ίδιο 
Νομικό Πρόσωπο με το όνομα «Σχολική Επιτροπή 4ου Δη¬ 
μοτικού Σχολείου - 5ου Δημ. Σχολείου και 1ου Νηπιαγω¬ 
γείου Δήμου Υμηττού». 

Κατά τα λοιπά ισχύει ως έχει η 16957/12.8.91 απόφαση 
της Νομαρχίας Αθηνών. 

Κάλυψη δαπάνης 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Δήμου Υμητ¬ 
τού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Νοεμβρίου 1998 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-«- 

Αριθ. 20963 (4) 

Τροποποίηση της 16956/12.8.91 απόφασης της Νομαρ¬ 
χίας Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την 16956/12.8.91 απόφαση της Νομαρχίας Αθηνών 
που δημοσιεύθηκε στο ΦΕΚ934/τ.Β'/14.11.91 και αφορά 
τη σύσταση στο Δήμο Υμηττού ίδιου Ν.Π. με το όνομα 
«Σχολική Επιτροπή 3ου Δημοτικού Σχολείου - 9ου Δημ. 
Σχολείου 5ου Νηπιαγωγείου και 22ου Νηπιαγωγείου Δή¬ 
μου Υμηττού». 

3. Την 31/98 απόφαση του Δημοτικού Συμβουλίου του 
Δήμου Υμηττού, αποφασίζουμε: 

Τροποποιούμε το άρθρο 1 της 16956/12.8.91 απόφα¬ 
σης της Νομαρχίας Αθηνών ως εξής: 

Συστήνουμε στο Δήμο Υμηττού του Νομού Αττικής ίδιο 


Νομικό Πρόσωπο με το όνομα «Σχολική Επιτροπή 3ου Δη¬ 
μοτικού Σχολείου - 9ου Δημ. Σχολείου και 5ου Νηπιαγω¬ 
γείου Υμηττού». 

Κατά τα λοιπά ισχύει ως έχει η 16956/12.8.91 απόφαση 
της Νομαρχίας Αθηνών. 

Κάλυψη δαπάνης 

Από τις διατάξεις αυτής της απόφασης δεν προκαλεάαι 
δαπάνη σε βάροςτου προύπολογισμούτου Δήμου Υμηττού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Νοεμβρίου 1998 

Με εντολή Γενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΠΩΤΟΥ 
-♦- 

Αριθ. Ε. 3631 ( 5 ) 

Διάλυση Δημοτικής ΕπιχείρησηςΑδρανών Υλικών και Α¬ 
σφαλτομίγματος του Δήμου Κιλκίς 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 Τις διατάξεις του άρθρου 284 του Π.Δ 410/95 
(Δ.Κ.Κ.). 

2. Την αριθ. 119/18.5.1998 απόφαση του Δημοτικού 
Συμβουλίου Κιλκίς. 

3. Την 17961/12.3.1986 απόφαση του Υπουργείου Εσω¬ 
τερικών με την οποία έχει συσταθεί η επιχείρηση, αποφα¬ 
σίζουμε: 

Θεωρούμε νόμιμη την 119/98 απόφαση του Δημοτικού 
Συμβουλίου Κιλκίς, με την οποία αποφασίζεται η διάλυση 
της Δημοτικής Επιχείρισης Αδρανών Υλικών και Ασφαλ¬ 
τομίγματος του Δήμου Κιλκίς. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κιλκίς, 10 Νοεμβρίου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

(6) 

Μεταβίβαση αρμοδιότητας επί ασφ/κής περιοχής Κοινό¬ 
τητας Βερδικούσας Λάρισας από το Παρ/μα ΙΚΑ Τυρ- 
νάβου στο Παρ/μα ΙΚΑ Ελασσόνας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ι.Κ.Α. 
(ΑΠΟΦΑΣΗ 348) 

(ΣΥΝΕΔΡΙΑΣΗ 41/5.11.98) 

Αφού έλαβε υπόψη: 

1. Τις διατάξεις: 

α) Του άρθρου 13τουΑ.Ν. 1846/51. 
β) Των άρθρων 2,3 και 4 του Κ.Α. ΙΚΑ. 
γ) Του άρθρου 5του Ν. 861/79. 
δ) Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών Α¬ 
σφαλίσεων (Α.Υ.Ε. 9615/22.2.37). 

2. Την με αριθ. 199/20/26.2.98 απόφαση ΤΔΕ του 
Περ/κού Υποκ/τος ΙΚΑ Λάρισας. 

3. Την από 23.10.98 εισήγηση της Δ/νσης Ασφάλισης - 
Εσόδων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Το γεγονός οτι από την εφαρμογή της απόφασης αυ¬ 
τής δεν προκαλείται επιβάρυνση στον προϋπολογισμό 
του Ι.Κ.Α. 

5. Τις απόψεις των μελών, αποφασίζουμε ομόφωνα: 

1. Να υπαχθεί η ασφαλιστική περιοχή της Κοινότητας 
Βερδικούσας, αρμοδιότητας Παρ/τος ΙΚΑΤυρνάβου στο 
Παρ/μα ΙΚΑ Ελασσόνας. 

2. Η απόφαση αυτή ισχύει απάτην 1η του μεθεπόμενου 


μήνα, εκείνου μέσα στον οποίο θα δημοσιευθεί στην Εφη¬ 
μερίδα της Κυβερνήσεως. 

3. Τη δημοσίευση της απόφασης αυτής στην Εφημερί¬ 
δα της Κυβερνήσεως. 

Η απόφαση αυτή είναι εκτελεστή πριν από την επικύρω¬ 
ση των Πρακπκών. 

Ο Διοικητής - Πρόεδρος 
ΓΡΗΓΟΡΗΣΣΟΛΩΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α’ (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























